Sklandrausis

Sklandrausis (, lyviškoji tarmė: sklandrouš, ) – tradicinis lyvių patiekalas, vėliau pasiskolintas į Kuršo latvių virtuvę. Tai saldus pyragas, pagamintas iš ruginės tešlos ir įdarytas bulvių ir morkų įdaru bei kmynais. Paprastai valgomas šaltas su arbata arba pienu.

2013 m. Europos Komisija šiam patiekalui suteikė garantuoto tradicinio gaminio statusą. Nuo 2013 m. Talsų savivaldybės Dundagos miestelyje rengiamas sklandrausiams skirtas festivalis.

 Paruošimas 
Tradiciškai tešla supjaustoma 10–20 centimetrų skersmens apskritimais, tada tešlos kraštai užlenkiami į viršų. Tešla įdaroma plonu bulvių įdaru, ant jo uždedamas storesnis morkų įdaras, tada kepama. Viršuje gali būti užteptas grietinėlės sluoksnis, pabarstyta cinamono ar kmynų.

 Galerija 

 Išnašos 

Kategorija:Latviška virtuvė
Kategorija:Latvijos produktai su saugoma kilmės vieta